
На основу члана 138. став 1. Устава Републике Србије
 и  члана 31. став 2. Закона о Заштитнику грађана
, у поступку контроле законитости и правилности рада Скупштине општине Мајданпек,  Заштитник грађана
У Т В Р Ђ У Ј Е

1. Скупштина општине Мајданпек начинила је пропусте у раду, који се огледају у следећем:
· пропустила је да пре доношења одлуке о именовању директора Центра за културу и образовање Доњи Милановац, утврди да ли кандидат кога је предложио Управни одбор установе испуњава законом прописане услове, 
· погрешно примењује право у поступку избора руководиоца установе културе налазећи да је у том поступку везана предлогом Управног одбора установе културе и да нема обавезу да проверава да ли кандидат испуњава законом прописане услове за обављање дужности директора

· након доношења Аутентичног тумачења Одлуке о финансијској подршци породицама са децом на територији општине Мајданпек, није извршила усклађивање текста Одлуке са поменутим тумачењем, створивши тако правну несигурност у погледу услова за остваривање права на родитељски додатак
Ради исправљања уочених пропуста, односно спречавања таквих пропуста у будућности, а с обзиром на чињенице и околности утврђене у току поступка пред овим органом, Заштитник грађана органима општине Мајданпек упућује

                                                            ПРЕПОРУКЕ
                          
1.

Скупштина оппштине Мајданпек ће изменити одредбу члана 2. Одлуке о финансијској подршци породицама са децом на територији општине Мајданпек
 на тај начин што ће текст Одлуке ускладити са Аутентичним тумачење члана 2. и члана 6. Одлуке о финансијској подршци породицама са децом на територији општине Мајданпек
.

2.
Скупштина општине Мајданпек идентификоваће лице које је одговорно за пропуст приликом именовања директора установе културе, утврдиће разлоге начињених пропуста и предузеће одговарајуће мере ради отклањања узрока пропуста.

Скупштина општине Мајданпек спровешће одговарајући поступак и утврдити да ли директор Центра за културу и образовање Доњи Милановац испуњава законом предвиђене услове за обављање дужности директора установе, те уколико не испуњава услове покренуће поступак за  његово разрешење. 
Скупштина општине Мајданпек обавестиће Заштитника грађана без одлагања, а најдаље у року од 60 дана од дана пријема препорука, о поступању по њој.
Утврђене чињенице и околности

Заштитник грађана је примио две притужбе на поступање Скупштине општине Мајданпек. 
Прва притужба, коју је поднео Д.О. је указивала на могуће незаконито поступање Скупштине општине Мајданпек приликом именовања директора Центра за културу и образовање Доњи Милановац. Ценећи да се притужбом указује на посебно некоректан поступак и кршење принципа добре управе, Заштитник грађана је применом члана 25. ст. 5. Закона о Заштитнику грађана покренуо поступак контроле рада Скупштине општине Мајданпек. Након што је покренут поступак по притужби у којој је наведено да je Скупштина општине Мајданпек именовала за директора Културног центра лице које не испуњава услове, Скупштина општине је доставила изјашњење да је приликом именовања директора установе везана одлуком Управног одбора установе културе. Имајући у виду законске одредбе, да оснивач није везан одлуком управног одбора установе културе, те да може одбити именовање у ком случају се поново расписује конкурс за руководиоца установе културе, од Скупштине општине затражено је додатно изјашњење. На овај захтев Заштитника грађана није одговорено, након чега су послате две ургенције за поступање. С обзиром да одговор није достављен, обављен је телефонски разговор између овлашћеног лица Заштитника грађана и секретара Скупштине општине. Наведеном приликом секретар Скупштине понашао се непрофесионално и арогантно, наводећи да „нема времена да одговара на све дописе које добија од независних контролних органа“.
 Након што му је скренута пажња да је Законом прописана обавеза сарадње органа јавне власти са Заштитником грађана, навео је да ће доставити тражено изјашњење, што није учинио. 
Заштитник грађана је примио и притужбу С. С. из Мајданпека, са примедбама на рад Општинског већа Општине Мајданпек, због нерешавања по њеној жалби изјављеној против првостепеног решења Одељења за привреду, јавне делатности и заједничке послове Општинске управе Општине Мајданпек, којом је одбијен њен захтев за остваривање права на родитељски додатак за треће дете. Навела је такође да сматра да испуњава услове прописане одредбом члана 2. став 1. тачка 2. Одлуке о финансијској подршци породицама са децом на територији општине Мајданпек („Службени лист општине Мајданпек“ број 17/15) и да је њен захтев неосновано одбијен са образложењем да њено друго дете по редоследу рођења у породици С. не похађа школу на територији општине Мајданпек.
Током поступка контроле законитости и правилности рада Општине Мајданпек Заштитник грађана је утврдио да је Општинско веће донело одлуку по жалби притужиље, а да је пре тога Скупштина општине Мајданпек, на захтев општинског већа општине Мајданпек, донела Аутентично тумачење члана 2. и члана 6. Одлуке о финансијској подршци породицама са децом на територији општине Мајданпек („Службени лист општине Мајданпек“ број 17/15) у коме се наводи да је намера подносиоца иницијативе за доношење Одлуке о финансијској подршци породици са децом на територији општине Мајданпек да се финансијски подрже породице са децом која похађају обавезни припремни предшколски програм и неку од школа на територији општине Мајданпек, те је за остваривање права на месечни родитељски додатак (члан 2. тачка 2.) услов да сва деца, школског узраста у једној породици, похађају неку од школа на територији општине Мајданпек (члан 6. тачка 7.).“ Такође је утврђено да је Скупштина општине Мајданпек донела Измене и допуне Одлуке о финансијској подршци породицама са децом на територији општине Мајданпек („Службени лист општине Мајданпек“ број 3/16) којима је измењен члан 2. Одлуке, тако да је уведено право на месечни додатак и за децу која су ученици неке од школа ван територије општине Мајданпек, који износи половину износа у односу на износ који добијају родитељи за децу која похађају школу на територији општине Мајданпек.Током непосредног надзора над радом контролисаног органа, који је извршен 24. 4. 2017. године представници Заштитника грађана указали су представницима Општине Mајданпек (шефу одсека за привреду, јавне делатности и заједничке послове као и секретару Скупштине) на потребу да се Одлука поново измени, тако што ће се ускладити са Аутентичним тумачењем, с обзиром да текст Одлуке измењене  у фебруару 2016. године односно измењена одредба члана 2. и даље оставља недоумицу у погледу тога која деца треба да испуњавају задати услов за остваривање права на месечни износ од 6.000 динара а која за половину овог износа (да ли сва деца у породици или само дете за које се тражи додатак).

***
Приликом утврђивања пропуста у раду органа власти и упућивања препорука, Заштитник грађана се руководио релевантним одредбама Законa о култури
, Законa о Заштитнику грађана, Закона о локалној самоуправи
 и Одлуком општине Мајданпек о финансијској подршци породици са децом
. 
                                                                  ***

Аутентично тумачење јесте тумачење коме доносилац норме прибегава када је потребно неку норму додатно појаснити, односно додатно објашњење доносиоца норме шта је желео да постигне тумаченом нормом. 

У Аутентичном тумачењу одредаба члана 2. и члана 6. Одлуке о финансијској подршци породицама са децом на територији општине Мајданпек („Службени лист општине Мајданпек“ број 17/15), које је Скупштина општине Мајданпек донела на седници одржаној дана 04. 02. 2016. године наводи се да је намера подносиоца иницијативе за доношење Одлуке о финансијској подршци породици са децом на територији општине Мајданпек, између осталог, да се финансијски подрже породице са децом која похађају обавезни припремни предшколски програм и неку од школа на територији општине Мајданпек, те је за остваривање права на месечни родитељски додатак (члан 2. тачка 2.) услов да сва деца, школског узраста у једној породици, похађају неку од школа на територији општине Мајданпек (члан 6. тачка 7.).“Оваквим аутентичним тумачењем доносилац одлуке фактички је изменио односно допунио услов за остваривање права на месечни родитељски додатак прописавши да свако дете у породици мора бити ученик школе на територији општине Mајданпек.
Изменама и допунама Одлуке о финансијској подршци породицама са децом овај критеријум није убачен у одредбе које прописују услове за остваривање права на ову врсту помоћи, иако су управо ове одредбе биле предмет измена и допуна, а аутентично тумачење се односило на њихов садржај.
С обзиром да Аутентично тумачење појашњава норму, а да је Скупштина Мајданпек након доношења Аутентичног тумачења извршила и измене и допуне Одлуке, и то управо одредби на које се односи тумачење, Заштитник грађана сматра да је обавеза Скупштине Мајданпек била да Одлуку измени у складу са Аутентичним тумачењем, што је у конкретном случају изостало, па је једна од препорука Заштитника грађана да се отклони овај пропуст у раду органа.
Дужност државних органа, изведена из обавезе поштовања начела законитости, заштите права грађана и јавног интереса је да увек делују у оквиру и на основу устава, закона и других прописа и примењују правила и поступке прописане важећим прописима, посебно када су законске одредбе јасне и прецизне и када не дају основа за различита тумачења и интерпретације. 

Сви релевантни чиниоци који учествују у поступку именовања директора установе културе дужни су да својим савесним, законитим и правилним поступањем допринесу да на место директора установе културе буде изабрано лице са највишим компетенцијама, знањем и способностима у овој делатности.
Јединица локалне самоуправе одговорна је за квалитетно и ефикасно вршење својих и поверених надлежности. Односи државних органа и органа територијалне аутономије са органима јединице локалне самоуправе заснивају се на правима и обавезама који су утврђени Уставом и законом. Органи Републике и територијалне аутономије врше надзор над законитошћу рада и аката органа јединице локалне самоуправе, у складу с Уставом и законом.

Надлежан орган јединице локалне самоуправе је дужан да органу Републике, односно аутономне покрајине, који врши надзор над законитошћу рада и аката јединице локалне самоуправе, благовремено достави тражене податке, списе и исправе. За достављање тражених података, списа и исправа одговоран је председник општине, односно секретар скупштине општине ако се надзор врши над радом и актима скупштине општине.
***

Заштитник грађана утврдио је да Скупштина општине Мајданпек, пре доношења одлуке о именовању лица за директора установе културе, не проверава да ли одређено лице испуњава законом предвиђене услове за обављање наведене дужности, сматрајући да је везана предлогом Управног одбора установе културе. Чињеница да се директор установе бира на предлог Управног одбора, не подразумева да оснивач, кога у конкретном случају представља Скупштина, мора прихватити предлог. Наиме, одредбом члана 35. Закона о култури,
 који је важио у време расписивања конкурса прописано је да се директор установе чији је оснивач јединица локалне самоуправе именује на основу претходно спроведеног јавног конкурса који расписује и спроводи управни одбор установе. Оснивач именује директора установе на основу предлога управног одбора установе. Ако оснивач није прихватио предлог управног одбора сматра се да јавни конкурс није успео.
С обзиром да и поред договора постигнутог током непосредног надзора 24. 04. 2017. године са представницима Општине Мајданпек, надлежни органи Општине нису изменили Одлуку о финансијској подршци породицама са децом на територији општине Мајданпек у складу са усменим препорукама представника Заштитника грађана, и даље постоји правна несигурност у погледу испуњености услова за остваривање права на месечни родитељски додатак, што је била и једна од примедби притужиље С. С., коју је навела како у притужби тако и у жалби против првостепене одлуке надлежног органа. Наиме, одредба члана 2. Одлуке, која прописује поменуте услове, ни након измена и допуна, није јасно и недвосмислено прописала која деца треба да испуне услов-похађање/непохађање школе на територији општине Мајданпек како би оствариле право на износ родитељског додатка у износу од 6. 000 односно 3. 000 динара (да ли сва деца у породици или само дете за које се тражи додатак), иако је управо ова нејасноћа била разлог због кога је Општинско веће у поступку решавања по жалби притужиље затражило Аутентично тумачење Одлуке. Имајући у виду наведено, неопходно је да органи општине Мајданпек предузму мере у оквиру својих надлежности, како би код грађана/родитеља створили основана правна очекивања у погледу могућности за остваривање права на родитељски додатак, као и износа који им припада, и то у тренутку подношења захтева за остваривање овог права. 
На основу свих утврђених чињеница и околности, Заштитник грађана је, применом члана 31. став 2. Закона, дао препоруке органима општине Мајданпек у циљу отклањања утврђених пропуста у највећој могућој мери, унапређења рада органа управе и спречавања сличних пропуста у будућности.
	ЗАМЕНИЦА ЗАШТИТНИК ГРАЂАНА

	                Гордана Стевановић


� Сл. гласник РС“ бр. 98/06


�  Сл. гласник РС“ бр. 79/05 и 54/07


� Службени лист општине Мајданпек“ број 17/15 и 3/16


� Службени лист општине Мајданпек“ број 3/16


� Службена белешка број 37716 од 20. 5. 2017. године


� Сл. гласник РС", бр. 72/2009, 13/2016 i 30/2016 


� Сл. гласник РС“ бр.  129/2007, 83/2014 - др. закон, 101/2016 - др. закон и 47/2018


� Службени лист општине Мајданпек“ број 17/15


� Сл. гласник РС", бр. 72/2009

